**Biblioteca Naţională a Republicii Moldova**

**Direcţia Cercetare şi Dezvoltare în Biblioteconomie**

**Comunicat final pe marginea participării bibliotecilor publice**

**la concursurile de proiecte, organizate în cadrul**

**Festivalului Naţional al Cărţii şi Lecturii, ediţia a VI-a, 2016**

 **Festivalul Naţional al Cărţii şi Lecturii (FNCL)** este patronat de UNESCO prin comisia naţională, fiind organizat de Ministerul Culturii al Republicii Moldova, Biblioteca Naţională a Republicii Moldova, în partenierat cu Ministerul Educaţiei al Republicii Moldova, Primăria municipiului Chişinău, Uniunea Scriitorilor din Moldova, Uniunea Artiştilor Plastici din Moldova, Uniunea Editorilor din Republica Moldova, Societatea Ştiinţifică de Bibliofilie şi ExLibris „Paul Mihail”, direcţiile/secţiile cultură din teritoriu.

 Integrând diverse activităţi în scopul de a consolida rolul cărţii şi lecturii în dezvoltarea culturii şi civilizaţiei în comunitate, a valorilor naţionale şi locale , de a stimula/încuraja activitatea bibliotecilor în această direcţie, ediţia anului 2016 a Festivalului Naţional al Cărţii şi Lecturii a antrenat bibliotecile publice în 3 concursuri: „Cel mai activ cititor” (13 dosare prezentate), „Cea mai activă familie cititoare” (12 dosare), „Cel mai original proeict de promovare a Cărţii şi Lecturii” (7 dosare). În rezultatul bilanţurilor din teritoriu pentru etapa republicană au fost în total promovate 32 de dosare, reprezentând 22 de biblioteci publice raionale/ municipale/orăşeneşti, comunale/săteşti. ***Menţionăm în mod deosebit prezenţa bibliotecilor din raioanele Anenii Noi, Teleneşti, Ocniţa, Călăraşi (câte 3-4 proiecte).***

 Juriul Festivalului Naţional al Cărţii şi Lecturii a funcţionat în componenţa a 7 persoane: **Constantin Rusnac, preşedintele** Comisiei Naţionale a RM pentru UNESCO - **preşedintele juriului; Elena Pintilei, director general al BNRM - vicepreşedintele juriului; Ecaterina Rudakov,** consultant principal**, Ministerul Culturii al Republicii Moldova** –**membru; Nadejda** **Pădure,** directorul Bibliotecii Publice Raionale “Mihail Sadoveanu” , Străşeni – membru; **Ludmila Corghenci,** șef serviciu *Studii și cercetări,* BNRM – membru; **Valentina Popa,** șef al *Centrului Statistică, Cercetare și Dezvoltare,* BNRM – membru; **Ecaterina Dmitric**, şef seviciu *Dezvoltare în biblioteconomie*, BNRM - secretar.

 Urmare a şedinţei Juriului Festivalului Naţional al Cărţii şi Lecturii (din 9 septembrie 2016) au fost desemnaţi căştigătorii concursurilor:

* **Concursul „Cel mai activ cititor”:**

**Locul I** –  Carolina Bîtcă, elevă, cl. a XI-a, cititoare a Bibliotecii Publice Raionale “A. Plămădeală”, Hâncești

**Locul II** –  Gabriela Agachi, elevă, cl. a VIII-a, cititoare a Bibliotecii Publice Raionale “Iu. Filip”, Drochia

**Locul III** – Andreea Rusnac, elevă, cl a XII-a, cititoare a Bibliotecii Publice Vorniceni, Strășeni;

* **Concursul „Cea mai bună familie cititoare”:**

**Locul I** – Familia Ungureanu (11 membri), Biblioteca Publică Orășenească “P. Ștefănucă”, Ialoveni

  **Locul II** – Familia Răznovan-Glavan (5 membri), Biblioteca Publică s. Drochia, raionul Drochia

**Locul III** – Familia Croitoru (3 membri), Biblioteca Publică Raională „M. Sadoveanu”, Strășeni

* **Concursul “Cel mai original proiect de promovare a cărții și lecturii” :**

**Locul I** – Biblioteca Municipală “B.P. Hasdeu”, Chișinău, director – dr. Mariana Harjevschi; proiect „ Programul estival „Rucsacul de vacanță”

**Locul II** – Biblioteca Publică Raională „V. Alecsandri”, Telenești, director - Maria Furdui,; proiect „Club de făurit povești”

**Locul III** – Biblioteca Publică s. Calarașovca, Ocnița, șef bibliotecă - Nina Ghinda; proiectul „Книга с компьютером в Дом престарелых”.

* **Pentru Premiul special „Cea mai bună bibliotecă organizatoare de lectură” a promova:** Biblioteca Publică Raională „Vasile Alecsandri”, Teleneşti, director Maria Furdui, pentru activitatea de pre-lansare a FNCL la 12-13 august 2016 „Triada cunoașterii: Cartea, Lectura, Biblioteca”, la intersecția dintre trei proiecte importante: Festivalul Național al Cărții și Lecturii, Campania Națională „Să citim împreună”, și ediția a X-a a Festivalului „Pe o ramură de grai”.

***Extras din procesul verbal al şedinţei:***

* membrii Juriului aduc mulţumiri bibliotecilor participante la concursuri, încurajând/stimulând implicarea mai multor bibliote
* recomandă responsabililor BNRM de a revizui prevederile Ghidului FNCL referitor la termenii de prezentare a dosarelor, componenţa acestora, perioada cronologică acoperită etc.
* bibliotecile participante vor prezenta dosarele pentru concurs, incluzând toate componentele stipulate în Ghid; doar fiind prezente toate acestea dosarele vor fi admise pentru concurs.

***Felicitări pentru bibliotecile şi cititorii***

***desemnaţi în cadrul concursurilor!***

(Câştigătorii vor fi anunţaţi pe parcurs

privind prezenţa la procedura de decernare a premiilor)

Elaborat: Ecaterina Dmitric, Ludmila Corghenci

9 septembrie 2016